***Átfogó értékelés***

***Harc Község gyermekjóléti és gyermekvédelmi feladatainak 2017. évi ellátásáról***



***Harc, 2018.04.24.***

**JOGSZABÁLYI HÁTTÉR**

A gyermekek védelméről és a gyámügyi igazgatásról szóló 1997. évi XXXI. törvény 96. § (6) bekezdése alapján a helyi önkormányzatnak minden év május 31-éig átfogó értékelést kell készítenie a gyermekjóléti és gyermekvédelmi feladatok ellátásáról. Az értékelés pontos tartalmát a gyámhatóságokról, valamint a gyermekvédelmi és gyámügyi eljárásokról szóló 149/1997. (IX. 10.) kormányrendelet írja elő. Ezek alapján értékelni szükséges a település demográfiai adatainak alakulását, az önkormányzat által nyújtott pénzbeli, illetve természetbeni ellátások biztosítását, a személyes gondoskodást nyújtó ellátások tapasztalatait, a jegyzői hatáskörben tett gyámhatósági intézkedéseket, a felügyeleti szervek ellenőrzésének tapasztalatait, a jövőre vonatkozó javaslatok és célok meghatározását, valamint a település bűnmegelőzési programját tartalmazza.

**ÁTFOGÓ ÉRTÉKELÉS**

**1.)Harc Község demográfiai mutatói, különös tekintettel a 0-18 éves korosztály adataira:**

Harc Község állandó bejelentett lakcímmel rendelkező lakosainak száma 2017. december 31-én, korcsoport és nemek szerinti megoszlásban:

0-14 évesek: 68férfi 53 nő együtt: 121 fő

15-18 évesek: 11 férfi 23 nő együtt: 34 fő

18 év felettiek: 343 férfi 366 nő együtt: 709 fő

­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **422 férfi 442 nő összesen: 864 fő**

**-2-**

**2.)Az önkormányzat által nyújtott pénzbeli és természetbeli ellátások biztosítása:**

Harc Község Önkormányzata a település lakosai számára a Gyvt.-ben meghatározott pénzbeli ellátásokat biztosítja a következőkben részletezett megoszlás szerint:

**Rendszeres gyermekvédelmi kedvezmény és rendkívüli gyermekvédelmi támogatás:**

2017-ben 20 család részesült rendszeres gyermekvédelmi kedvezményben, ez összesen 32 gyermeket érintett. Azt a gyermeket, fiatal felnőttet, akinek rendszeres gyermekvédelmi kedvezménye július és november hónapban fenn állt gyermekenként és esetenként 6000.- Ft, 6500.- Ft támogatás illette meg Erzsébet utalvány formájában. Elutasító határozat nem született egy esetben sem.

Rendkívüli gyermekvédelmi támogatásban 2017-ben nem volt.

**Gyermekétkeztetés:** A gyermekek étkeztetése a településen a napközi konyhán valósul meg. Ezt az ellátást az óvodás és az iskolás gyerekek vehetik igénybe.

**3.)Az önkormányzat által biztosított személyes gondoskodást nyújtó ellátások:**

Harc községben a családsegítést 2016. január 1.-től a „Paksi Kistérségi Szociális Központ” által kerül ellátásra társulásban Csesznegi Andrea családsegítő személyében. Cím: 7172 Harc, Vörösmarty Tér 7. Elérhetősége: 06-20/2164615, hétfői napon 8-15 óráig Sióagárd községgel egyetemben.

A családsegítő szorosan együttműködik a jelzőrendszer tagjaival, akik közé tartoznak a pedagógusok, az óvónők, a védőnő, a körzeti megbízott és a háziorvos aszisztens. Velük havi rendszerességgel, vagy szükség szerint tartotta a kapcsolatot, a szakmaközi megbeszéléseken.

2017. évben a Szolgálat együttműködési megállapodás alapján 2 családot vagy egyént gondozott rendszeresen, illetve 8 egyszeri alkalommal megjelenő ügyfélnek nyújtott segítséget problémájával összefüggésben.

A 10 család vagy egyén által igénybevett szolgáltatások: 2 alkalommal segítő beszélgetés, 3 alaklommal ügyintézéshez való segítségnyújtás, 2 alkalommal segítő beszélgetés, 1 alkalommal környezettanulmány készítés.

A településen nyilvántartott veszélyeztetett kiskorúak száma 3, ők 1 családban élnek. Veszélyeztetettségi okok: igazolatlan hiányzás, nevelési probléma, munkanélküliség.

**-3-**

A törvény 2016. évi változása miatt, minden együttműködési megállapodással rendelkező családot havi 3 alkalommal, egész évben összesen 54 alkalommal látogatta meg a családsegítő.

Egész évben 3 gyermekkel kapcsolatban (1 fő általános iskola Zomba, 2 fő óvoda Harc) érkezett jelzés közoktatási intézményből igazolatlan iskolai hiányzás miatt.

Rendőrségtől jelzés nem érkezett 2017-ben.

**A válsághelyzetben lévő várandós anyával való kapcsolatfelvétel** minden esetben védőnői jelzés alapján történik, 2017.-ban nem volt egyetlen alkalom sem, amikor a családsegítő jelzést kapott volna.

**A településen nincs családjából kiemelt gyermek,** ezért szülői gondozás sem történt.

**A gyermekek napközbeni ellátása:** A helyi óvoda létszáma 2017. december 31. napján 21 fő, ebből 4 fő bölcsődés. Az általános iskola 1-4 osztályában 8 fő a tanulói létszám.

**4.) Jegyzői hatáskörben tett gyámhatósági intézkedések:**

2017. évben 1 család 3 kiskorú gyermekét kellett védelembe venni. Családból való kiemelés sem történt, így nem volt szükség szüleiknek gondozására.

**5.) A felügyeleti szervek által, gyámhatósági, gyermekvédelmi területen végzett szakmai ellenőrzések tapasztalatai:**

2017. évben a Szolgálatot nem ellenőrizték.

Esetkonferenciára a településen 2017-ben nem került sor. Harc Község Családsegítő Szolgálata a 15/1998.(IV.30.) NM rendelet 15§ (7) bekezdése szerinti települési tanácskozást 2017. február hónap 15. napján tartotta. Az erről készült feljegyzés mellékelve.

**-4-**

**Harc Község Gyermekjóléti Tanácskozásának**

**feljegyzése**

**Készült:** 2017. február 15. napján, Harc Község Önkormányzatának hivatalos helységében.

**Résztvevők:**

Tóth Gábor- Sióagárd Község Polgármestere

Balogh Györgyi–Aljegyző

Szakálosné Marosi Ildikó - óvodai ifjúságvédelmi felelőse

Moizesné Nagy Kinga-iskolai tagintézmény vezető

Siposné Csajbók Gabriella- orvos aszisztens

Csesznegi Andrea – családgondozó

Borbás László- Paks Kistérségi Szociális Központ Vezető

**Borbás László:**

Tisztelettel köszönti a megjelent jelzőrendszeri tagokat, külön köszönti a település Polgármesterét, és az Aljegyző Asszonyt akik megtisztelték jelenlétükkel a Tanácskozást.

Települési Tanácskozás megtartása törvényi kötelezettség, melyet február 28. napjáig kell életre hívni minden településen. A települési Tanácskozáson elhangzottak szerves részét képezik a szolgálatok egész éves működését értékelő beszámolónak, melyet minden Önkormányzat Képviselő Testülete május 31. napjáig meg is tárgyal. Ebből az egész évet értékelő átfogó beszámolóból készül egy intézkedési terv mely a településen ellátott családsegítés hatékonyabb működését segítheti elő.

2016. január 1. napjától nagy változás, mely jelen települést is érinti, hogy a családsegítő Csesznegi Andrea csak 4 órában van jelen a Településen, hisz másik 2 további településen is ő látja el a családsegítői teendőket. Jelen pillanatban úgy gondoljuk ez a helyzet hosszú távon így fog működni. Munkájával kapcsolatban másik jelentős változás, hogy már nem különül el a gyermekjóléti és családsegítős tevékenyég, hanem egybeolvad, mindent egybe kell ellátni.

2016.-tól Központok jöttek létre, melyek az egész járásban illetékességgel rendelkeznek. Központokban új feladatkörök létesültek, ők az esetmenedzserek. Amennyiben tevékenysége során a családsegítő úgy ítéli meg, hogy hatósági intézkedést kell foganatosítani, akkor ennek kivitelezése végrehajtása már az esetmenedzser kompetenciája.

Evvel az intézkedéssel az volt a kormány célja, hogy a családsegítőket tehermentesítse. Csökkentse a konfrontálódást ügyfél, és családsegítő között.

**-5-**

Jelen esetben Harc Község a Szekszárdi Központhoz tartozik, onnan érkezne az esetmenedzser ha lenne hatósági eljárás a településen. Attól függetlenül, hogy a családsegítő a Paksi Központ munkatársa, az estmenedzser pedig Szekszárdi a jó, és hatékony munkavégzést nem akadályozza jól együtt tudunk működni.

A jelzőrendszeri tagok elsődlegesen a családsegítőnek jeleznek, minden esetben írásban, de kivételes esetben átugorható ez a szint, és mehet a jelzés közvetlenül az esetmenedzsernek, ha úgy ítéli meg a problémát.

Minden fajsúlyos esetnél esetkonferencia összehívásával a szakemberek igyekeznek a legjobb döntést meghozni a kliens érdekében. Vagy tovább megy az ügy, és hatósági intézkedésre kerül sor, vagy szoros együttműködéssel marad alapellátásban a család.

Jelzőrendszeri tagok az alábbiakat tolmácsolhatják problémaként a családsegítőnek: ha éhezés, bántalmazás, elhanyagolás jeleit tapasztalják.

**Tóth Gábor:**

A jelzőrendszeri tagok együtt működése jó, szerintem jól működik a rendszer.

**Moizerné Nagy Kinga:**

A helyi iskola csak alsó tagozattal 22 fővel működik. Célunk itt tartani a gyerekeket, az intézmény megtartása a cél. Nagy volumenű problémák nincsenek, ha problémát észlelünk és jelzünk a családsegítő felé, azonnal és hatékonyan közreműködik a megoldásban. Az iskolában nincs igazolatlan hiányzás, ami probléma van az inkább anyagi természetű, térítési díj tartozás van nagyobb összegben egy családnál. Az iskola működése jelenleg A Tamási Tankerülettől függ oda tartoznak.

**Borbás László:**

Iskola megtartása nagyon fontos, mert azon települések ahol alsó, vagy felső, vagy mindkét tagozat utazik már ott hatványozottabban jelentkeznek az iskolába járással összefüggő problémák, mint pl. az igazolatlan hiányzás.

**Szakálosné Marosi Ildikó:**

Nincs különösebb probléma az óvodában, jó a kapcsolat a családsegítővel, hamar megoldja a felé jelzett problémát. Jó a kommunikáció köztünk.

**-6-**

**Siposné Csajbók Gabriella:**

Amennyiben problémával keresem rögtön, vagy rövid időn belül megoldja a jelzett problémát.

**Borbás László:**

Harc Község szerencsés helyzetben valóban nincsenek nagy volumenű problémák. Amik pedig vannak, úgy látom hatékonyan sikerül megoldani.

**Balogh Györgyi:**

Kiemelkedő események nincsenek, de ha probléma van jelzünk.

**Borbás László:**

Igen sok esetben a munkánk hasonlít egy szélmalom harchoz, de végezni kell a munkánkat.

**Moizerné Nagy Kinga:**

Ezért jó, hogy van hova fordulni, van kapaszkodó a családsegítő.

**Balogh Györgyi:**

A probléma lokalizálása és megoldás, valamint az ügyintézés gyors és hatékony.

**Tóth Gábor:**

Pozitív a tapasztalat a családsegítővel kapcsolatban, jók a visszajelzések a település részéről, jól és hatékonyan működik a kolléga.

**Borbás László:**

Nagy teher nehezedik a kollégára, nincs könnyű helyzetben. A helyzet jelenlegi állása szerint nem is várható változás a működésben, de igyekszünk mindenki megelégedettségére dolgozni.

Rövid de velős volt a Tanácskozás, jók a visszajelzések és a tapasztalatok tükrében igyekszünk továbbra is így működni.

**Összegzés:**

Cél a jelenleg is jól működő rendszer megtartása.

Harc, 2017. február 15.

**-7-**

**6.) Jövőre vonatkozó javaslatok, célok meghatározása a Gyvt. előírásai alapján:**

A korábbi évekhez hasonlóan továbbra is nagy hangsúlyt fektet a település a prevencióra. A prevenció érdekében a jelzőrendszer tagjai közötti együttműködés megfelelő. Az egyre több családot érintő anyagi problémákra szintén nagyobb hangsúlyt kell fektetni, ám ehhez szükséges lenne a családok motiváltsága is.

**7.) A bűnmegelőzési program :**

2017-ben nem készült bűnmegelőzési program.

**8.)A települési önkormányzat és a civil szervezetek közötti együttműködés:**

Harc Község Önkormányzata a településen működő civil szervezetekkel kapcsolatban áll, velük szükség szerint együtt működik.

Harc, 2017. 04.24.

Dr. Solymár Anna Virág

aljegyző

A beszámolót készítette:

Csesznegi Andrea családsegítő

**-8-**